Burchard Sielmann

Burchard Georg Sielmann (8. juuli 1838 Straupe – 22. jaanuar 1913 Tallinn) oli Eesti vaimulik.

Õppis Cēsise lähedal asuvas Bērzaine Maagümnaasiumis (Livländisches Landesgymnasium zu Birkenruh bei Wenden). Õppis Tartu Ülikoolis aastatel 1858–1859 ajalugu ning aastatel 1859–1863 ja 1864–1865 usuteadust. Täiendas end Erlangeni Ülikoolis. Oli aastatel 1866–1869 koduõpetajaks. Oli prooviaastal Vändra Martini koguduses Ernst Johann Georg Sokolowsky juures. Ordineeriti 5. novembril 1872 õpetajaks.

Oli 1872–1873 Pilistvere Andrease koguduse adjunktõpetaja. 1872–1873 oli ta Tartu-, Pärnu- ja Viljandi praostkondade vikaarõpetaja. 1874–1877 oli ta (introdutseeriti 17. märtsil 1874) Tõstamaa Maarja koguduse õpetaja. ja 1877–1909 Palamuse Püha Bartholomeuse koguduse õpetaja, olles alates 1884 vaimulikuks koolirevidendiks ja oli aastatel 1887–1906 Tartu praostkonna praostiks. Jäi aastal 1909 emerituuri.

Isiklikku
Tema isa Woldemar Friedrich Sielmann oli Straupe koguduse õpetaja, poeg Woldemar Paul Sielmann oli Pärnu Nikolai koguduse ja Tallinna Oleviste koguduse abiõpetaja. Tema emapoolne vanaisa oli Straupe koguduse õpetaja Georg Gustav Sokolovsky, tema onu oli Vändra Martini koguduse õpetaja Ernst Johann Georg Sokolowsky.

Kirjanduslik prototüüp
Burchard Sielmann on ühe Oskar Lutsu Tootsi-lugude sarja kõrvaltegelase Paunvere kirikuõpetaja prototüüp.

Tootsi-lugude põhjal tehtud Arvo Kruusemendi filmis "Kevade" mängis kirikuõpetajat Arnold Kasuk.

Viited

Palamuse Püha Bartholomeuse koguduse vaimulikud
Tõstamaa Maarja koguduse vaimulikud
Tartu praostid
Liivimaa vaimulikud
Tartu Ülikooli usuteaduskonna vilistlased
Korporatsioon Livonia liikmed
Sündinud 1838
Surnud 1913
Kirjandusteoste tegelaste prototüübid